ขับผ่านถนนพัทยากลางเห็นร้านเปิดใหม่แว๊บๆ วันนี้มีที่จอดรถด้วยเลยลองจอดแวะชิมดูดีกว่า
ร้าน Taste by cool house อยู่ริมถนนพัทยากลาง ตรงข้ามกับ TOT ไม่มีที่จอดรถนะคะ ต้องจอดริมถนน เอาเป็นว่าหาที่จอดยากพอสมควรแล้วแต่ดวงละกันค่ะ ตัวร้านเป็นห้องแถวห้องเดียว ตกแต่งโทนอุ่นๆ ไม้ๆ ดูคลาสสิคดี เปิดเพลงฝรั่งเบาๆ ถือว่าบรรยากาศดีทีเดียว (ไม่คิดว่าจะมีร้านแบบนี้อยู่แถวนี้) เปิดประตูเข้าไปคนเยอะพอสมควร แทบทุกโต๊ะเป็นต่างชาติค่ะ
มีที่นั่งอยู่ประมาณ 6-8 โต๊ะ ไม่ได้ถ่ายรูปด้านในร้านมาให้ชมนะคะ คนเยอะเลยเกรงใจ
เมนูอาหารมีทั้งอาหารไทยจานเดียว สั่งเป็นกับข้าว อาหารฝรั่ง และอาหารเช้าแบบ ABF ก็มีค่ะ เปิดเมนูมาหน้าแรกมีเมนูแนะนำ ลองสั่งดีกว่า ~~~~~
..
'ข้าวผัดซอสญี่ปุ่นห่อไข่ เป็ดล่อนทอด' 
บอกเลยอร่อย...ชอบ ไม่ได้มาจานเล็กๆนะคะ ให้มาเยอะพอสมควรแต่อร่อยเลยกินหมด เป็ดจะทอดมากรอบๆ ข้าวผัดซอสมาแล้วแต่มีซอสราดมาด้านบนด้วยจะเค็มๆแต่กินกับเป็ดแล้วอร่อยดี เครื่องเคียงที่ให้มาเป็นไชเท้าดองค่ะ หวานๆเปรี้ยวๆ กินตัดกับเป็ดแล้วอร่อยดี
เทียบราคาแล้วไม่แพงเลยค่ะ จานนี้ 95 บาท
...
เมนูเครื่องดื่มมีทั้งกาแฟ น้ำผลไม้ แอบเห็นว่ามีเมนูคอกเทลด้วยนะคะ
มีติแค่ว่าร้านหาที่จอดรถยากไปนิดนึงแค่นั้นเอง